
Gennemgå spørgsmålene sammen, og skriv jeres aftaler ned. Kontrakten kan hjælpe jer med at indgå klare og fælles aftaler. I kan med fordel genbesøge den, hvis der opstår uenigheder om brugen af generativ AI undervejs i jeres samarbejde.

GenAI Gruppekontrakt


	
Formål og anvendelse 
 
· Brug af generativ AI 
Hvad vil vi gerne bruge generativ AI til i studiegruppen? Fx idéudvikling, feedback, struktur, repetition, sproglig støtte eller eksamensforberedelse. 
 
· Ikke-acceptabel brug 
Hvad vil vi ikke bruge generativ AI til? Fx at skrive hele afsnit,   
 
	 

	
Åbenhed og ansvar 
 
· Transparens 
Hvornår skal vi fortælle hinanden, at vi har brugt generativ AI? Skal vi fx kun når output indgår i fælles arbejde? 
 
· Transparens i opgaver  
Hvordan holder vi styr på vores brug af generativ AI, så vi kan redegøre for det i en opgave eller til en eksamen? 
 
· Fælles tekster 
Må generativ AI bruges til tekst, der indgår i fælles afleveringer? Hvis ja, på hvilke måder? 
 
· Kvalitetstjek 
Hvordan tjekker vi AI-output? Hvem har ansvar for at vurdere, om outputtet er korrekt, relevant og fagligt brugbart? 
 
· Fælles forståelse 
Hvordan sikrer vi, at alle i gruppen forstår og kan forklare det, vi afleverer eller præsenterer? 
 
	 

	
Materialer, data og grænser 
 
· Noter og materialer 
Hvilke materialer må vi dele med generativ AI? Må vi fx uploade fælles noter, tekster skrevet af gruppemedlemmer eller GDPR-sikret data, vi har indsamlet til en opgave? 
 
· Persondata og fortrolighed 
Hvordan sikrer vi, at vi ikke deler personlige, fortrolige eller ikke-anonymiserede oplysninger med generativ AI? 
 
	 

	
Samarbejde og uenighed 
 
· Fælles læring 
Hvordan vil vi dele erfaringer og lære af hinandens brug af generativ AI? Hvad vil vi gerne blive bedre til sammen? Fx dele gode fremgangsmåder, afprøve forskellige chatbots sammen eller tale om erfaringer? 
 
· Uenighed 
Hvad gør vi, hvis vi er uenige om, hvordan generativ AI må bruges? 
 
· Ændring af aftalen 
Hvornår og hvordan genbesøger vi aftalen? Fx før større afleveringer eller op til eksamen

